Scăderi uriașe pe piața imobiliară. Oferta de locuințe noi, tot mai restrânsă
- Mădălina Sfrijan
- 13 martie 2024, 11:37
Piața imobilară a înregistrat scăderi importante în anul precedent. Din acest motiv, oferta de locuințe noi este limitată în 2024. Românii care intenționează să achiziționeze o locuință nouă în acest an au la dispoziție o ofertă mai restrânsă față de cele disponibile în ultimii doi ani.
Scăderi pe piața imobiliară. Mai puține locuințe noi
În anul precedent au fost terminate 71.454 de locuințe. Conform datelor publicate de Institutul Naţional de Statistică (INS), cifra a fost în scădere cu 1.878 locuinţe, faţă de anul 2022.
Astfel, construcțiile rezidențiale s-au numărat printre cele mai afectate de inflație și creșterea dobânzilor.
Totodată, diferența a fost vizibilă mai ales în trimestrul al treilea din 2023, comparativ cu aceeași perioadă a anului precedent. La finalul anului trecut, numârul de locuințe noi era cu 13% mai mic decât în aceeași perioadă a anului trecut.
Câte locuințe au fost date în folosință anul trecut
Potrivit datelor INS, abul trecut au fost date în folosință 21.461 de locuințe.
"În anul 2023 au fost terminate 71454 locuinţe, în scădere cu 1.878 locuinţe, faţă de anul 2022. În trimestrul IV 2023 au fost date în folosinţă 21.461 locuinţe, în creştere cu 923 locuinţe, faţă de trimestrul IV 2022", arată datele INS.
Piață imobiliară. Diferențe între trimestre
În trimestrul IV al 2023 au fost date în folosinţă 21.461 locuinţe, mai mult cu cu 923 locuinţe faţă de trimestrul IV 2022 al anului. Potrivit datelor INS, pe medii de rezidenţă, în trimestrul IV al anului 2023, cele mai multe locuinţe au fost construite în mediul urban, respectiv peste 59%.
Repartiţia pe fonduri de finanțare a locuinţelor terminate arată în anul 2023 numărul locuinţelor realizate din fonduri private a scăzut semnificativ. Astfel, au fost construite mai puțin cu 2.466 locuinţe față de anul precedent.
Totodată, numărul locuinţelor realizate din fonduri publice a înregistrat creșteri. Concret, în 2023 au fost construite cu 588 mai multe locuinţe față de 2022. În același timp, situaţia pe medii de rezidenţă relevă o scădere a ponderii locuinţelor terminate în mediul rural.